A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

4. számú előterjesztés

Alsónyék Község Önkormányzat Képviselő-testületének 2025. január 21-én 
8.00 órakor megtartandó RENDKÍVÜLI ülésére

Körzeti megbízottak kinevezésének véleményezése 

	
Előterjesztő: Molnár István János polgármester

Készítette: Takaróné dr. Mihó Beatrix kirendeltségvezető

Törvényességi ellenőrzést végezte: Dr. Firle-Paksi Anna aljegyző




Tisztelt Képviselő-testület!

A Szekszárdi Rendőrkapitányság 2024. december 12. napján érkezett levelében arról adott tájékoztatást, hogy 2025. január 1. napjától a Szekszárdi Rendőrkapitányság Közrendvédelmi Osztály Bátaszéki Rendőrőrs állományába Paksi Attila r.tzls.-t., valamint Ördög János c.r.tzls.-t körzeti megbízotti beosztásba szándékoznak kinevezni.

A körzeti megbízotti szabályzatról szóló 26/2015. (XII.9.) ORFK utasítás 11. pontja alapján 
„A közbiztonság helyi feladatainak eredményes megvalósítása érdekében a körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről.”

Az év végén, az idő rövidségére való tekintettel, Molnár István János polgármester úr hozzájárulását adta a kinevezésekhez, egyúttal tájékoztatta a Szekszárdi Rendőrkapitányságot, hogy a képviselő-testület véleményét januári rendkívüli ülés megtartását követően eljuttatja a rendőrkapitányságra.

Azzal a kéréssel fordulunk a Képviselő-testülethez, hogy ezen hozzájárulást az alábbi határozati javaslat elfogadásával hagyják jóvá, fejezzék ki egyetértésüket Paksi Attila r.tzls., valamint Ördög János c.r.tzls. körzeti megbízotti beosztásba történő kinevezésével kapcsolatosan.


H a t á r o z a t i   j a v a s l a t :

körzeti megbízotti kinevezés véleményezésére

Alsónyék Község Önkormányzat Képviselő-testülete a Szekszárdi Rendőrkapitányság Közrendvédelmi Osztály Bátaszéki Rendőrőrs állományába, 2025. január 1. napjától Paksi Attila r.tzls., valamint Ördög János c.r.tzls. körzeti megbízotti beosztásba történő kinevezésével egyetért.

Határidő: azonnal
Felelős: Dr. Firle-Paksi Anna aljegyző
[bookmark: _GoBack]               (a határozat megküldéésért)

Határozatról értesül: Rendőrkapitányág Szekszárd 
                                  irattár
